OpenLLM-France/wikimedia huggingface dataset:
# Mariano Andrés Armentano

Mariano Armentano (Buenos Aires, 12 de juliol de 1974) és un futbolista argentí, que ocupa la posició de davanter. Té també nacionalitat italiana.
Va jugar al Vélez Sarsfield, Estudiantes, Rosario Central i Racing de Avellaneda abans de fer el salt a Europa el 1998, si descomptem una breu estada al futbol suís. Des de 1998 fins al 2007 va actuar en diversos equips de la competició espanyola, tant de Primera com de Segona Divisió: Elx CF, CA Osasuna, Rayo Vallecano… El 2008 retorna al seu país per jugar amb l'All Boys.
# Felix Benda

Felix Benda (Skalsko, 25 de febrer de 1708 - Praga, 12 de gener de 1768) fou un compositor i organista bohemi. No era membre de la família musical benda.
Va ser estudiant de Bohuslav Matěj Černohorský. El 1726 es va convertir en organista a la Michaelskirche de Praga (succeint a Šimon Brixi). Les seves obres, no publicades durant la seva vida, demostren el seu profund coneixement en contrapunt. Inclouen una missa de rèquiem, misses d'orgue, dos oratoris Mater dolorosa i L'acusat innocent. i altres músiques de l'església.
Entre els estudiants de Benda hi havia Josef Mysliveček, Raab i Josef Seger.
Va morir a Praga el 1768.

## Vegeu també

* Jan Benda
* František Benda

## Referències

* ↑ Mendel, Hermann (1870). Musikalisches conversations-lexikon, Banda 1 (alemany). Berlín: L. Heimann. p. 540.
* ↑ Eitner, Robert (1900). Tonkünstler-Lexicon Berlin's von den ältesten Zeiten bis auf die Gegenwart (en alemany). Leipzig: Breitkopf & Härtel. p. 432.
* ↑ Freiherrn von Ledebur, Carl (1861). Tonkünstler-Lexicon Berlin's von den ältesten Zeiten bis auf die Gegenwart (en alemany). p. 38.
* ↑ Mendel, Hermann
* ↑ Carl Freiherrn von Ledebur
* ↑ Mendel, Hermann
* ↑ Eitner, Robert
* ↑ https://opac.rism.info/metaopac/search?View=rism&id=550018275
* ↑ Mendel, Hermann
# Manuel Mera Sánchez

Manuel Mera Sánchez (Seoane, Allariz, Província d'Ourense) és un sindicalista gallec.
Durant vint-i-dos anys visqué a l'Argentina. Va militar al Sindicato Obreiro Galego. Va esdevenir secretari general de la Confederació Intersindical Gallega.

## Referències

* 1 2 Pérez de Lama, Ernesto (dir.). Manual del Estado Español 1999. Madrid: LAMA, 1998, p. 667. ISBN 84-930048-0-4.
# Can Simon de Baix

Can Simon de Baix és una obra del municipi de Sant Llorenç d'Hortons (Alt Penedès) inclosa en l'Inventari del Patrimoni Arquitectònic de Catalunya.

## Descripció

Consta d'una masia a dues vessants, rectangular, amb afegits posteriors de dues plantes, cova subterrània i cellers, pati que conserva les traces fortificades de dos portals, un enderrocat. Cal esmentar el portal d'accés format per un extraordinari ventall de dovelles amb la data de 1577 i un rellotge de sol de la mateixa època. Traspassat el portal esmentat es troba una gran entrada amb una escala i ull calat d'arrel gòtica que condueix a la sala gòtica superior, on s'hi troben tres portals amb caps i filigranes, un curiós prestatge escalonat, i un armari amb portes d'estil gòtico-renaixentista del 1577, i un sostre, tot de fusta a dues vessants, aguantat per bigues escairades i grans jàsseres. Al costat del portal enderrocat, hi ha dos xiprers, plantats en record de l'acolliment català, un volia dir dormir, dos dormir i menjar. El 1587 es menciona amb el nom de casa d'en Miquel Joan Batlle. La façana principal va ser reformada per Josep Ros i Ros l'any 1911. Al costat d'aquesta hi ha un altre cos d'edifici amb una galeria porticada. I al costat d'aquesta, la capella, construïda l'any 1814.

## Referències

* ↑ «Can Simon de Baix». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 3 setembre 2015].
* ↑ «CAL SIMÓ (LA BEGUDA ALTA) (Sant Llorenç d'Hortons - Alt Penedès)». Pobles de Catalunya. [Consulta: 3 setembre 2015].
# Cantó de Mirambeau

El cantó de Mirambeau és un cantó francès del departament del Charente Marítim, al districte de Jonzac. Té 19 municipis i el cap és Mirambeau.

## Municipis

* Allas-Bocage
* Boisredon
* Consac
* Courpignac
* Mirambeau
* Nieul-le-Virouil
* Saint-Bonnet-sur-Gironde
* Saint-Ciers-du-Taillon
* Saint-Dizant-du-Bois
* Saint-Georges-des-Agoûts
* Saint-Hilaire-du-Bois
* Saint-Martial-de-Mirambeau
* Sainte-Ramée
* Saint-Sorlin-de-Conac
* Saint-Thomas-de-Conac
* Salignac-de-Mirambeau
* Semillac
* Semoussac
* Soubran
Llista dels consellers generals successius :
| Data d'elecció | Identitat | Partit |
| 1945-1976 | Paul-Henri Moreau | Divers droite, després RGR, després radical |
| 1976-1982 | Michel Rigou | MRG |
| 1982-1988 | Henri Bouche | Divers droite |
| 1988-2008 | Michel Rigou | PRG |
| 2008- | Bernard Louis-Joseph | Divers droite |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2008 |
| 8.908 | 8.522 | 7.571 | 7.363 | 7.192 | 7.218 | 7.551 |
| A partir de 1990: Població sense dobles comptes |||||||
# Cantó de Mirebeau

El cantó de Mirebeau és un cantó francès del departament de la Viena, situat al districte de Poitiers. Té 10 municipis i el cap és Mirebeau.

## Municipis

* Amberre
* Champigny-le-Sec
* Cherves
* Cuhon
* Maisonneuve
* Massognes
* Mirebeau
* Thurageau
* Varennes
* Vouzailles

## Història

Llista dels consellers generals successius :
| Data d'elecció | Identitat | Partit |
| 1945-1949 | Georges Maurice | Rad. |
| 1949-1979 | Jean Raffarin | CNIP, després UDF |
| 1979-1992 | Bernard Rousselle | PS |
| 1992- | Denis Brunet | app. UDF i UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2008 |
| 6.260 | 6.744 | 6.382 | 6.397 | 6.215 | 6.289 | 7.000 |
| A partir de 1990: Població sense dobles comptes |||||||
# Kiryat Haim

Kiryat Haim (hebreu: קריית חיים‎, àrab: كريات حاييم, Kiryāt Ḥāyīm) és un barri de Haifa, Israel. Es considera part del grup municipal Krayot, a la part nord de la Haifa metropolitana. El 2008, Kiryat Haim tenia una població de poc menys de 27.000 habitants.
Fundat el 1933, va rebre el nom del militant sionista Haim Arlosoroff, que va ser assassinat aquell any.

## Estructura administrativa, desenvolupament

Administrativament, Kiryat Haim es divideix en dues parts, Kiryat Haim Oest i Kiryat Haim Est. Kiryat Haim Oest es troba al costat oest de la línia de ferrocarril. Kiryat Haim Est es una ampliació més tardana i es troba al costat est del ferrocarril.
Els primers habitatges que hi va haver eren cases unifamiliars que oferien un poblament de baixa densitat, amb una sèrie d'habitatges públics situats a les vores del barri. En dècades posteriors, part d'això ha estat substituït per urbanitzacions i edificis d'apartaments de major densitat. Kiryat Haim Est acull el "cor" comercial del suburbi, amb botigues, restaurants i un supermercat situat al carrer Achi Eilat, la via principal del barri.

## Esport

L'equip d'halterofília de Kiryat Haim es va classificar per anar als Jocs Olímpics de Munic el 1972. Ze'ev Friedman, un membre de l'equip, va morir en mans dels activistes de Setembre Negre en la massacre que va tenir lloc aquell any durant els jocs.
L'estadi Thomas D'Alesandro, també conegut com a estadi Kiryat Haim, és un estadi polivalent utilitzat principalment per a partits de futbol. Va ser originalment la seu del Hapoel Haifa i el Maccabi Haifa fins que es va construir l'estadi Kiryat Eliezer. Va rebre el nom de l'alcalde de Baltimore, Thomas D'Alesandro.
Kiryat Haim és la seu de l'equip d'handbol, Maccabi Hakiryatim.

## Transport

A Kiryat Haim hi ha una estació de ferrocarril, per on hi passa la principal línia de ferrocarril de la costa fins a Nahariya, amb trens del sud a Beerxeba i Modi'in.
Recorren el barri les línies d'autobús de la companyia Egged:
* Línia 13, que connecta Kiryat Ata i Kiryat Yam.
* Línia 15 que va per la meitat occidental de Kiryat Haim, des de l'estació central d'autobusos de Krayot fins a Hutzot HaMifratz.
* Línia 26 que connecta Kiryat Ata i la platja de Kiryat Haim.
Per la nit, Kiryat Haim se serveix de la línia l'autobús nocturn 210, que fa una ruta serpentejant a través del Krayot amb terminals a Kiryat Ata i Kiryat Bialik.

## Referències

* ↑ «חיפה: מאפיינים לפני אזורים» (en hebreu). Ciutat de Haifa, 2010. Arxivat de l'original el 2015-02-19. [Consulta: 4 novembre 2023].
* ↑ «Twelve Months – Twelve Names: Ze’ev Friedman» (en anglès). Jüdisches Museum. [Consulta: 4 novembre 2023].
* ↑ «אצטדיון תומס ד'אלסנדו –הידעתם» (en hebreu). gshavit.net, 2009. [Consulta: 4 novembre 2023].
* ↑ «Kiryat Hayim» (en anglès). Ferrocarrils d'Israel. Arxivat de l'original el 2016-01-13. [Consulta: 4 novembre 2023].
* ↑ «Cerca de línia» (en anglès). Transport públic d'Israel. [Consulta: 4 novembre 2023].
* ↑ «Línia 13» (en anglès). Transports públics d'Israel. [Consulta: 4 novembre 2023].
# Katherine Dunham

Katherine Dunham (anglès: Katherine Mary Dunham) (Chicago, 24 de juny de 1909 - Nova York, 21 de maig de 2006) va ser una ballarina, coreògrafa, antropòloga, escriptora i activista social. Reconeguda per la creació de la Tècnica Dunham, va tenir una carrera plena d'èxits en teatres europeus i americans i va dirigir la seva pròpia companyia de teatre. És reconeguda com "la matriarca i la reina mare de la dansa negra". Com a part dels seus estudis antropològics, va estudiar dansa i etnografia durant diverses estades al Carib i va ser una innovadora en la dansa moderna i una destacada líder en el de l'antropologia de la dansa.
Va treballar en les pel·lícules Cabin in the Sky, Carnival of Rhythm, Star spangled Rhythm, Stormy Weather,o Casbah. És autora dels llibres; Forma i funció en la dansa primitiva i en la dansa formativa (1941), Journey to Accompong (1946), Les danses d'Haití, i diversos articles.

## Referències

* ↑ «Katherine Dunham | American dancer, choreographer, and anthropologist | Britannica» (en anglès). [Consulta: 3 gener 2022].
* ↑ Joyce Aschenbenner, Katherine Dunham: Dancing a Life (Urbana: University of Illinois Press, 2002).
* ↑ «Katherine Dunham - Katherine Dunham Biography» (en anglès). Arxivat de l'original el 2019-08-25. [Consulta: 3 gener 2022].
# Klintsí

Klintsí (rus: Клинцы́) és una ciutat de l'óblast de Briansk, a Rússia. Està situada a la riba del riu Turosna, 164 km al sud-oest de Briansk. La seva població al cens de 2010 era de 62.510 habitants.

## Història

Klintsí Sloboda va ser una població fundada l'any 1707 per camperols Vells creients. Rep el nom a partir del cognom dels seus primers habitants, els Klinets, en plural en rus.
L'any 1782, Klintsí era un assentament del districte de Suraj. S'hi van establir diverses cases d'impremta, sobretot de llibres litúrgics de Vells creients. El desenvolupament de la indústria d'impressió va contribuir a una alta alfabetització de la població de Klintsí.
Durant el període 1782-1796, Klintsí formava part de la Gubèrnia de Novhorod-Siverski, i durant el període 1796-1802 va ser part de la província de la Petita Rússia. A partir del 27 de febrer de 1802, Klintsí va passar a formar part de la província de Txernígov (Txerníhiv) i el districte de Suraj.
Des dels anys 1830 s'hi va desenvolupar la indústria tèxtil, que gradualment esdevendria la indústria més important de la ciutat. Al final del segle xix s'hi va concentrar més de 90% de la indústria tèxtil de la província de Txernígov. Això va fer que rebés el malnom de «la Manchester de la província de Txernígov».
A partir del 1918 d'acord amb Tractat de Brest-Litovsk la ciutat va passar a formar part de la República Popular d'Ucraïna, a la província de Txerníhiv i districte de Suraj. L'11 de juliol de 1919, passa a formar part de la província de Gomel (Hòmiel) de la República Socialista Federada Soviètica de Rússia, també al districte de Suraj. A partir de 1921 Klintsí esdevé a ser la capital del districte en detriment de Suraj. El desembre de 1926, Hòmiel passa a la República Socialista Soviètica de Belarús, però Klintsí roman dins la RSFSR, ara com a part de l'óblast de Briansk.
Des del 19 d'octubre de 1937 fins al 5 de juliol de 1944, la ciutat de Klintsí va formar part de l'óblast d'Oriol. Posteriorment va retornar a la de Briansk, fins a l'actualitat.
Durant Segona Guerra Mundial la ciutat va ser ocupada per tropes alemanyes des del 20 d'agost de 1941 al 25 de setembre de 1943.
La ciutat es va veure moderadament afectada per la radiació de l'accident de Txernòbil del 1986.

## Ciutats agermanades

Klintsí està agermanada amb:
* Kiustendil, Bulgària
# Carasobarbus chantrei

Carasobarbus chantrei és una espècie de peix cipriniforme de la família dels ciprínids.

## Morfologia

Els mascles poden assolir els 56,1 cm de longitud total.

## Distribució geogràfica

Es troba a Turquia i Síria.

## Referències

* 1 2 FishBase (anglès)
* ↑ Ekmekçi, F.G. i P. Banarescu, 1998. A revision of the generic position of Barynotus (Systomus) verhoeffi, and the validity of the genera Carasobarbus, Kosswigobarbus and Mesopotamichthys (Pisces, Cyprinidae). Folia Zool. 47(Suppl. 1):87-96.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Cas Flick

L'anomenat Cas Flick va ser una gran trama de corrupció orquestrada per l'empresari alemany Friedrich Karl Flick, qui va subornar a polítics de tots els partits polítics representats al Bundestag a canvi va rebre quantiosos beneficis fiscals. El cas es va estendre a Espanya, ja que Fundació Friedrich Ebert, propera al SPD, va destinar donacions de Flick per valor 1.000.000 de marcs alemanys per finançar el PSOE.

## El cas alemany

En 1981 es va descobrir que el consorci Flick, propietat de l'home més ric d'Alemanya, havia estat eximit del pagament de centenars de milions de marcs d'impostos corresponents a la venda del seu paquet d'accions de la Daimler-Benz a Kuwait. Aquestes exempcions haurien estat concedides gràcies als donatius que el consorci va repartir entre 1969 i 1980 a tots els partits del Bundestag de la RFA (democristians, socialdemòcrates i liberals). La corrupció va esquitxar al llavors canceller Helmut Kohl, el nom del qual figurava en la llista de pagaments, i al que Flick hauria obert camí polític en aconseguir mitjançant suborns la dimissió del cap democristià Rainer Barzel. Kohl, obligat a comparèixer davant una comissió parlamentària, va manifestar no recordar res.
Després d'una llarga recerca, el cas es va tancar en els tribunals, que només van condemnar per frau fiscal a dos exministres liberals d'Economia -el comte Otto Lambsdorff i Hans Friderichs-, i a un alt directiu del consorci, von Brauchitsch.

## La trama espanyola

El cas Flick va tenir una ramificació espanyola, quan el diputat socialdemòcrata Peter Struck va declarar en la premsa alemanya (1984) que un altre diputat del mateix partit, Hans Juergen Wischnewski, hauria lliurat un milió de marcs de la trama de corrupció al mateix Felipe González, la qual cosa va provocar una cèlebre frase del llavors president del Govern espanyol: "No he rebut ni un duro, ni una pesseta, ni de Flick ni de Flock".
Els implicats van admetre els fets en la comissió de recerca, però van indicar que es van produir un any abans que es prohibís als partits espanyols rebre donacions estrangeres. Finalment, el Congrés dels Diputats va absoldre Felipe González amb 263 vots a favor, aprovant les conclusions elaborades per la comissió sobre la inexistència de proves i la falsedat de les declaracions.

## Vegeu també

* Casos de corrupció política a Espanya
* Corrupció a Espanya
* Corrupció política
* Corrupció urbanística a Espanya

## Enllaços externs

* Flick: todo mundo tiene un precio
* Ni de Flick ni de Flock
* El Congreso absuelve a Felipe González en el 'caso Flick' a El País
# Koltxúguino

«Koltxúguino» té aquests significats:
* Koltxúguino (Vladímir), ciutat de l'óblast de Vladímir, a Rússia
* Districte de Koltxúguino, districte de l'óblast de Vladímir, a Rússia
* Koltxúguine (Crimea), localitat de la República Autònoma de Crimea, a Ucraïna
# Cap Otto Schmidt

El Cap Otto Schmidt o Otto Xmidt (en rus: Мыс Отто Шми́дта, Mis Otto Xmidta; en txukxi: Ир-Каппея,Il-Kappeia; també anomenat simplement Cap Schmidt o Cap Xmidt) és un cap ubicat a la costa septentrional de les terres de Txukotka, a l'est de la península de Txukotka. Està banyat pel mar dels Txuktxis, a la mar de la Sibèria Oriental, a prop de l'estret de Long i situat entre els caps Billings a l'oest i el cap Vankarem a l'est.
Administrativament forma part del raion Iultinski del districte autònom de Txukotka de Rússia.

## Geografia

El cap és un penyal rocós situat a la punta d'un istme. El cap Iakan es troba a l'oest i el cap Vankarem a l'est del cap Schmidt.
Al sud-est del cap s'hi troba ubicat l'assentament urbà Mis Xmidta, la localitat txuktxi rural de Rirkaipiii i, des del 2014, també una base militar utilitzada per la flota naval russa del pacífic.

## Història

El cap va ser mecionat per primera vegada a l'agost de 1778 per l'explorador anglès James Cook, el qual el va batejar com a Cap del Nord, ja que era el punt més al nord al qual va arribar. Per altra banda, localment el cap era conegut amb el nom Ir-Kappeya (que traduït literalment del txukti significa "congestió de morsa"), denominació registrada el 1823 per l'explorador rus Ferdinand Petròvitx Wrangel. El 1934, el cap va ser rebatejat en honor a l'explorador polar soviètic Otto Schmidt.

## Arqueologia

A la riba del cap Schmidt s'hi va descobrir un jaciment neolític d'antics caçadors marins. Al peu occidental del penya-segat de Kozhevnikov, a la part superior del qual s'hi trobava una antiga fortalesa txuktxi, s'hi han conservat restes d'antics refugis.

## Protecció de la natura

El cap Schmidt forma part de l'àrea natural protegida i d'importància regional "Cap Kozhevnikov", creada el 2010. L'objectiu del projecte és protegir una de les colonies mundialment més grans de morses així com l'hàbitat dels óssos polars.

## Referències

* ↑ Военные РФ заселили второй городок в Арктике — на мысе Шмидта
* ↑ Спецстрой России: около 1,5 тысяч рабочих строят военные объекты в шести точках Арктики
* ↑ Валерий Купецкий. Мыс Отто Шмидта // газета «Полярная звезда», 3 октября 1991 г.
* ↑ «Официальный сайт администрации Чукотского АО». Arxivat de l'original el 2013-11-05. [Consulta: 25 gener 2013].
# Kergrist-Moëlou

Kergrist-Moëlou (en bretó Kergrist-Moeloù) és un municipi francès, situat a la regió de Bretanya, al departament de Costes del Nord. L'any 1999 tenia 692 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 1185 | 1092 | 854 | 722 | 685 | 692 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Martine Connan | |
# Kerens

Kerens és una població dels Estats Units a l'estat de Texas. Segons el cens del 2000 tenia 1.681 habitants.

## Demografia

Segons el cens del 2000, Kerens tenia 1.681 habitants, 682 habitatges, i 448 famílies. La densitat de població era de 278,6 habitants per km².
Dels 682 habitatges en un 33% hi vivien nens de menys de 18 anys, en un 48,8% hi vivien parelles casades, en un 13,5% dones solteres, i en un 34,2% no eren unitats familiars. En el 31,8% dels habitatges hi vivien persones soles el 20,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,46 i el nombre mitjà de persones que vivien en cada família era de 3,13.
Per edats la població es repartia de la següent manera: un 28,1% tenia menys de 18 anys, un 7,6% entre 18 i 24, un 26,5% entre 25 i 44, un 19,7% de 45 a 60 i un 18,1% 65 anys o més.
L'edat mitjana era de 36 anys. Per cada 100 dones de 18 o més anys hi havia 83,5 homes.
La renda mitjana per habitatge era de 27.969 $ i la renda mitjana per família de 36.719 $. Els homes tenien una renda mitjana de 26.683 $ mentre que les dones 21.600 $. La renda per capita de la població era de 13.000 $. Aproximadament el 13,3% de les famílies i el 19,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kerens». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Kerens». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# KolourPaint

KolourPaint és l un editor de gràfics lliure de KDE, semblant a les versions anteriors del Microsoft Paint, però amb més suport per als efectes de transparència.
El seu objectiu és ser fàcil d'entendre, proporcionant un nivell de funcionalitat dirigit cap a l'usuari mitjà.

## Característiques

KolourPaint està dissenyat per a les tasques diàries com ara:
* Pot dibuixar gràfics i diagrames.
* Apte per l'entrada per tauleta gràfica.
* Manipulació d'imatges - imatges d'edició i fotografies, aplicar efectes
* Edició d'icones- Permet dibuixar logotips amb efectes de transparència
Des de la versió 3.3 de KDE, KolourPaint reemplaça KPaint com l'aplicació d'edició de gràfics per defecte. S'inclou com a part del paquet kdegraphics.
KolourPaint pot ser executat també en altres entorns d'escriptori de KDE, com ara Xfce o GNOME, així com en gestors de finestres com Fluxbox. Els paquets de requisits previs es poden instal·lar de forma automàtica. No obstant això, els informes d'error només es poden presentar en l'entorn KDE.
KolourPaint té un port de Microsoft Windows com a part de la Iniciativa del KDE a Windows.

## Vegeu també

             A Wikimedia Commons hi ha contingut multimèdia relatiu a: KolourPaint
* Microsoft Paint
* GNU Paint
* Deluxe Paint
* Tux Paint

## Referències

* ↑ «KolourPaint» (en castellà), 15-08-2020. Arxivat de l'original el 2020-09-27. [Consulta: 11 setembre 2020].
* ↑ «KolourPaint - EcuRed». [Consulta: 11 setembre 2020].
# Koloskí (Djankoi)

* Per a altres significats, vegeu «Koloskí».
Koloskí (en ucraïnès: Колоски) és un poble de la República Autònoma de Crimea a Ucraïna, que el 2014 tenia 2.068 habitants. Pertany al districte rural de Djankoi. Fins al 1945 la vila es deia Xolom Aléikhem.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Koloskí (Saki)

* Per a altres significats, vegeu «Koloskí».
Koloskí (en ucraïnès: Колоски) és un poble de la República Autònoma de Crimea a Ucraïna, que el 2014 tenia 1.116 habitants. Pertany al districte rural de Saki.

## Referències

* ↑ «Приказ Минкомсвязи России «О внесении изменений в Российскую систему и план нумерации, утверждённые приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].